Ordensreglement for

fællesgården

Højdevang og Ulriksborg

**Vis hensyn når fællesgården benyttes**

1. Gårdanlægget må kun benyttes af beboerne i karreen samt disses private gæster og ansatte/lejere i erhvervslejemål. Beboerne bedes medvirke til, at ordensreglerne overholdes, og at anlægget skånes og beskyttes til glæde for beboerne.

2. Husdyr er ikke tilladt i gården. Fodring af dyr, herunder fugle og katte m.v. er ikke tilladt i gårdanlægget.

3. I tiden fra kl. 21.30 til kl. 08.00 må der ikke foregå støjende adfærd i gården.

4. Affald skal henlægges i affaldscontainere i skralderum i henhold til forskrifterne herfor. Der må ikke henstilles storskrald såsom f.eks. møbler, kasser m.v. i gården.

5. Motorkøretøjer må ikke parkeres i gården, og cykler og barnevogne skal – når de ikke anvendes - henstilles i ejendommenes kældre.

6. Der må ikke grilles med kul-grill i gården.

7. Forældre har:

* Opsynspligt med deres børn.
* Erstatningspligt for ituslåede ruder og andre ødelæggelser som børn påfører ejendommene eller gården.
* Ansvaret for, at der er ryddet op efter deres børn.

Leg på tørreplads og i skralderummene samt vildt boldspil er ikke tilladt. Legeting fra sandkassen skal tilbage til sandkassen efter brug. Børnekøretøjer stilles på græs ved sandkassen efter brug.

8. Nøgle til døre og porte må ikke overdrages til uvedkommende. Døre og porte med adgang til gaden skal holdes aflåst, ligesom disse ikke må blokeres, så lukning hindres.

9. Overtrædelse af ordensreglementet for det fælles gårdanlæg har samme retsvirkninger som overtrædelse af reglementet for enkeltejendomme. Eventuelt hærværk på materiel, træer, planter, borde, stole, bænke og legeredskaber medfører erstatningspligt.

10. Vis hensyn ved rygning i gården og efterlad aldrig skodder.

Bestyrelserne

Højdevang og Ulriksborg

Årsplan for gårdlauget:

|  |  |  |  |  |  |
| --- | --- | --- | --- | --- | --- |
| November | Januar | Februar | Marts/April | Maj | Oktober |
| Julelys og juletræer op | Juletræer ud | Julelys ned | Havemøbler frem | Arbejdsdag | Havemøbler væk |